section_heading: Promet
paragraph_text: Prometnica Hrvatska Poljana - Bistarac je na granicama općina Lukavca (MZ Bistarac Donji, MZ Bokavići) i Tuzle (MZ Kiseljak). Ovu je dionicu ucrtala još Austro-Ugarska. Jedan je od najstarijih putnih pravaca u ovom dijelu Soli. Do 1960-ih koristio se i za motorna vozila. Put je zapostavljen razvijanjem Tuzle i Lukavca. Protjekom vremena postao je samo pješački put i na kraju je ova dionica u potpunosti zarasla. Mještani Hrvatske Poljane, Kiseljaka i Bistarca još 1985. su na radnim akcijama sprovedenih tijekom pet subota i nedjelja na trasi dugoj 800 metara. Pripomogli su im i vojnici iz vojarne Husinska buna i brigadiri s Akcije Tuzla 85. Namjeravalo se sagraditi i most na rijeci Jali, no ta ideja nikada nije zaživjela jer dvije mjesne zajednice nisu bile zainteresirane i zbog imovinsko-pravnih odnosa koje su zaustavile gradnju. Teren je tako ostao zapušten više od 30 godina. Uz to ga je svake godine plavila rijeka Jala i rječica Mlaka i stalno su nanosile novo smeće. Pomaci su uslijedili 2014. potpisanim ugovorom s Ministarstvo prostornog uređenja i zaštite okoliša Županije Soli i na proljeće 2015. prišlo se realizaciji. Sljedećih se godina osim 2018. mnogo radilo i unijelo truda s obzirom na desetljećima plavljeni zapušteni teren. U prvom je projektu očišćena Mlaka, koja je veliki deponij. Uređenju su pridonijeli i volonteri UG Modrac (projekt Uređenja zelenih površina u MZ Kiseljak).Dnevnik.ba Tuzla: Volonteri UG Modrac uređivali put Hrvatska Poljana - Bistarac. 19. ožujka 2019. (pristupljeno 21. ožujka 2019.)